
ВЪПРОСИ И ОТГОВОРИ ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА СРЕДСТВА НА КОНКРЕТНИ КРАЙНИ ПОЛУЧАТЕЛИ BG-RRP-2.005 „ИЗГРАЖДАНЕ НА ВРЪЗКИ (ТУИНИНГ)” ЗА ИЗПЪЛНЕНИЕ НА ИНВЕСТИЦИИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ
към 11.09.2023 г.

[bookmark: _Hlk117864689]ВЪПРОС 1 от 11.09.2023 г. (постъпил чрез ИСУН):
За проекта EXCELCITY:
1 Имаме два български партньора освен водещия УниБИТ. Те стават асоциирани партньори, за да им се заплаща, ще трябва да бъдат назначени на трудови договори в УниБИТ. За тях запазва ли се размера на възнаграждението, което са подали в първоначалния проекта? Разрешава ли се сключване на трудови договори с различна часова ставка по проекта между членовете на екипа? 
2. Отчитането на работата на българите на втори трудов договор става с твърдата ставка на договора (за брой часове) или с отчетни справки за действително отработено време (timesheet)?
3 В оригиналното проектно предложение чуждестранните партньори са ръководители на 3 от 5 работни пакета. В настоящия ситуация те стават Асоциирани партньори и техни експерти ще са на граждански договори към УниБИТ като физически лица (институциите не са ангажирани). В тази връзка, следва ли да се промени проектното предложение и чуждестранните институции да бъдат премахнати като ръководители на пакети?
4 Наеми на зали и техника за провеждане на семинари и обучения от непреките разходи ще бъдат?
5 До каква степен може да преразпределяме бюджет от едно перо в друго при запазване на общия размер на финансиране? Необходимо ли да уведомим управляващия орган за това преразпределение?
ОТГОВОР:
1. Съгласно т. 11 „Дейности, допустими за финансиране“ „В рамките на настоящата процедура конкретният краен получател следва да изпълни оценения от ЕК проект в неговата цялост, с участието на асоциираните партньори, включени в предложението за изпълнение на инвестиция.“. Съгласно т. 3 „Конкретни крайни получатели и асоциирани партньори“ от Поканата за участие „Асоциираните партньори участват в изпълнението на дейностите съгласно проектните предложения в рамките на конкурсна сесия HORIZON-WIDERA-2021-ACCESS-03-01 на РП „Хоризонт Европа“, получили висока оценка „над праговете“ от ЕК, но не разходват средства от финансовата подкрепа по настоящата процедура.“. Съгласно т. 12. „Категории разходи“ от Поканата, по процедурата могат да се финансират разходи за персонал, участващ пряко в дейностите по проекта и назначен съгласно действащото националното законодателство (трудов договор за български граждани/граждански договор за изследователи от чужбина, външни за университета), като при подготовка на проектното предложение следва да се съобразите със стойностите на разходите, посочени в Разпределение на видовете разходи по проекти (Приложение Va към Поканата). Сключването на трудови договори може да бъде с различен размер на часовата ставка, така както е планирано в проектното предложение и в рамките на одобрения бюджет. Разходите трябва да бъдат извършени законосъобразно съгласно приложимото право на Европейския съюз и българското законодателство.
2. При подаване на дневен финансов отчет, в който са включени възнаграждения на служители, които работят  на трудов договор, се представят следните документи:
- сключеният трудов договор и длъжностна характеристика (само при първото отчитане на разходи по съответния трудов договор). Трудовият договор се сключва между служителя и работодателя в писмена форма и в него задължително се посочва номерът и наименованието на проекта, определя се мястото на работа, наименованието на длъжността и характера на работата, средното работно време на ден (среднодневна заетост) и размерът на месечното възнаграждение;
- ведомост за изплатени възнаграждения;
- платежни документи.
При подаването на Финансово-технически отчет (който се подава след приключването на тримесечието) в т. 7 „Екип“ на Техническия отчет към пакет отчетни документи следва да бъде въведена информация за всички лица, които са включени в изпълнение на дейностите. В тази връзка следва да бъдат попълнени раздели „Позиция по проекта/споразумението“, „Тип на ангажимента“, „Дата“, „Отработени часове“, „Извършена дейност“ и „Конкретни резултати“. В раздел „Дата“ следва да се посочи дата на влизане в сила на сключения трудов договор/допълнително споразумение към трудов договор/граждански договор с лицето. За всяко лице се въвежда един запис в ИСУН – съответно в поле „Отработени часове“ следва да бъде подадена обобщена информация за целия отчетен тримесечен период. В поле „Извършена дейност“ се посочва „Управление на проекта“ (за административния екип) или конкретна научна група (за изследователския екип). В поле „Конкретни резултати“ се посочва „Съгласно одобрен отчет“. Независимо дали към конкретния финансово-технически отчет са отчетени или не разходи за възнаграждения, информацията в т. 7 „Екип“ следва да бъде попълнена.
[bookmark: _Hlk145670325]3. Съгласно т. 11 „Дейности, допустими за финансиране“ „В рамките на настоящата процедура конкретният краен получател следва да изпълни оценения от ЕК проект в неговата цялост, с участието на асоциираните партньори, включени в предложението за изпълнение на инвестиция.“. В тази връзка на етапа на кандидатстване следва да подадете проектното предложение, оценено от Европейската комисия в рамките на конкурсна сесия HORIZON-WIDERA-2021-ACCESS-03-01 на РП „Хоризонт Европа“, без промяна.  
4. Съгласно т. 12 „Категории разходи“ от Поканата „По настоящата процедура могат да бъдат финансирани единствено разходите, включени в проектните предложения в рамките на конкурсна сесия HORIZON-WIDERA-2021-ACCESS-03-01 на РП „Хоризонт Европа“, получили висока оценка „над праговете“ от ЕК. Разходите трябва да бъдат извършени законосъобразно съгласно приложимото право на Европейския съюз и българското законодателство.“. В раздел 3. Бюджет на Вашето проектно предложение, оценено от ЕК, (и съответно в Приложение Va към Поканата) не са предвидени „Purchase costs - Other goods, works and services“ (или разходи за материали и разходи за услуги). Съгласно Поканата непреки разходи са разходи за управление на предложението, вкл. за информация, комуникация и публичност. За да бъдат приемливи за финансиране разходите по настоящата процедура следва да отговарят на стойностите, включени в раздел 3. Бюджет на оцененото от ЕК проектно предложение, както и на Разпределение на видовете разходи по проекти (Приложение Va към Поканата). 
5. Съгласно т. 12 „Категории разходи“ от Поканата „Разходите в секция 7. Бюджет (в лева) от Формуляра за кандидатстване (без ДДС, с ДДС, невъзстановим ДДС) следва да отговарят на стойностите на разходите, посочени в Разпределение на видовете разходи по проекти (Приложение Va към Поканата), а общите размери с ДДС следва да отговарят на стойностите, включени в раздел 3. Бюджет на оцененото от ЕК проектно предложение в рамките на конкурсна сесия HORIZON-WIDERA-2021-ACCESS-03-01 на РП „Хоризонт Европа“, получило висока оценка „над праговете“ от ЕК.“. В тази връзка при подготовка на проектното предложение следва да се съобразите с посочените в Приложение Va към Поканата стойности на разходите.

ИЗПЪЛНИТЕЛНА АГЕНЦИЯ   „ ПРОГРАМА   ЗА   ОБРАЗОВАНИЕ “  


